SET ปิดบวกเหลือ 12 จุด หลังไม่ผ่านแนวต้าน 1,400 จับตาครม.เคาะเกณฑ์กระตุ้นเศรษฐกิจพรุ่งนี้
SET ปิดบวกเหลือ 12 จุด หลังไม่ผ่านแนวต้าน 1,400 จับตาครม.เคาะเกณฑ์กระตุ้นเศรษฐกิจพรุ่งนี้ โดยดัชนีปิดตลาดวันนี้ ที่ระดับ 1,390.83 จุด บวก 12.22 จุด หรือ 0.89% มูลค่าการซื้อขาย 6.68 หมื่นล้านบาท
5 มี.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,390.83 จุด บวก 12.22 จุด หรือ 0.89% มูลค่าการซื้อขาย 6.68 หมื่นล้านบาท 
10 หุ้นดันดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวขึ้นตาม Sentiment ตลาดหุ้นในภูมิภาคเอเชียขานรับมาตรการกระตุ้นเศรษฐกิจของหลายประเทศ ซึ่งบ้านเรา ครม.เศรษฐกิจจะพิจารณาในวันพรุ่งนี้ (6 มี.ค.) ส่งผลให้มีแรงซื้อหุ้นขนาดใหญ่เข้ามา โดยเฉพาะหุ้นกลุ่มท่องเที่ยวที่ราคาปรับตัวลงไปมาก อย่างหุ้นในกลุ่มโรงแรมที่มีแรงซื้อเข้ามามากในวันนี้
อย่างไรก็ดี แม้ว่าจะมีมาตรการกระตุ้นเศรษฐกิจ แต่หากการแพร่ระบาดของไวรัสโควิด-19 ยังไม่ลดลงหรือไม่หายไป เชื่อว่าคนคงยังไม่กล้าออกมาจับจ่ายใช้สอยมากนัก อาจทำให้มาตรการได้ผลน้อยกว่าที่คาดหวังไว้ ดังนั้นคงจะต้องติดตามความคืบหน้าสถานการณ์การแพร่ระบาดไวรัสโควิด-19 อย่างใกล้ชิด
สำหรับแนวโน้มการลงทุนในวันพรุ่งนี้ (6 มี.ค.) นายชัยยศ กล่าวว่า ตลาดฯยังมีโอกาสพักตัวได้ หลังจากที่ดัชนีฯขึ้นทดสอบระดับ 1,400 จุดแล้วไม่สามารถผ่านไปได้
พร้อมให้แนวรับ 1,380-1,385 จุด ส่วนแนวต้าน 1,400-1,410 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM       มูลค่าการซื้อขาย 3,548.71 ล้านบาท  ปิดที่   25.50 บาท เพิ่มขึ้น 0.50 บาท
AOT       มูลค่าการซื้อขาย 3,041.30 ล้านบาท  ปิดที่   64.25 บาท เพิ่มขึ้น 1.00 บาท
BBL       มูลค่าการซื้อขาย 2,367.62 ล้านบาท  ปิดที่  130.00 บาท ลดลง  4.50 บาท
CPALL     มูลค่าการซื้อขาย 2,185.63 ล้านบาท  ปิดที่   69.75 บาท เพิ่มขึ้น 0.75 บาท
GPSC      มูลค่าการซื้อขาย 2,127.89 ล้านบาท  ปิดที่   67.75 บาท เพิ่มขึ้น 3.75 บาท
 
ตลาดหุ้นเอเชีย
